**АДВОКАТСКИ СЪВЕТ**

**ПРИ А Д В О К А Т С К А К О Л Е Г И Я – В И Д И Н**

гр. Видин 3700 ул. "Търговска" № 2, тел : 0877088522 ,

email: vdak@abv .bg

Позиция на Адвокатския съвет на Адвокатска колегия – Видин във връзка с издигането на кандидатурата на и.д. Главен прокурор Б. Сарафов за титуляр на поста

Очакванията ни за издигането на достойни политически неангажирани и високо морални кандидатури за поста Главен прокурор на Р България не се сбъднаха.

Необяснимо отношение е липсата на номинация от страна на Министъра на правосъдието, което даде възможност единствено на прокурорската колегия да номинира кандидат в последния ден от срока.

Нелегитимността на настоящия ВСС, респективно обуславя и нелегитимността на излъчената кандидатура от настоящия състав на прокурорската колегия.

Тези две обстоятелства рефлектират недвусмислено върху поредната единствена номинация.

При така създалата се ситуация на адвокатите ще се налага все повече да влагат въображението си за да обясняват на своите подзащитни що е то справедливо правораздавне и има ли то почва у нас.

Свободата на мислене и изразяване на позиции по обществено значими въпроси е основно достойнство на адвокатската професия. Тя ни позволява и ни задължава да извикаме „ Царят е гол“!.

Издигането на кандидатурата за Главен прокурор на лице, срещу което все още тече проверка, относно данни за връзките му с нашумялата афера „Осемте джуджета“. След като за една година документирани със снимков материал факти и обстоятелства не могат да бъдат доказани от прокуратурата, какво остава за справедливостта на правораздаването изобщо.

С оглед нелегитимността на настоящия състав на ВСС, считаме че липсват и правомощия на Инспектората на ВСС да контролира дейността на магистратите, тяхната отговорност, безпристрастност и почтеност.

Съветът на Адвокатска колегия Видин заявява категорично своето несъгласие със издигането на кандидатурата на Б. Сарафов за поста Главен прокурор на Р България.

Призоваваме ВСС да прекрати тази порочна процедура.

Призоваваме номинирания кандидат прокурор Б. Сарафов да не участва в тази безпрецедентно недостойна и предрешена процедура, която е в разрез с Европейското и с националното законодателство.

Когато си отива правото, с него си отива и държавността.

НАРОДЕ ????

АДВОКАТСКИ СЪВЕТ НА АДВОКАТСКА КОЛЕГИЯ - ВИДИН